Syövän ehkäisyn lisäksi liikkumisella on lukuisia muita hyötyjä. Liikunnalla voi alentaa kohonnutta verenpainetta ja kolesterolia, vähentää riskiä sairastua tyypin 2 diabetekseen, metaboliseen oireyhtymään, tuki- ja liikuntaelinsairauksiin sekä sydän- ja verisuonitauteihin.
Säännöllinen liikunta parantaa unenlaatua ja mielialaa. Liikunnan on todettu ehkäisevän masennusta ja muita mielenterveysongelmia.
Liikunta tukee terveellisen ravinnon ohella painonhallintaa. Liikunta tukee laihduttamista ja vähentää terveydelle haitallista vatsaontelon sisäistä rasvakudosta. Painonpudottamisen jälkeen on helpompi pitää paino kurissa, kun yhdistää terveellisen ruokavalion ja liikunnan.
Painonhallinta
Ravinto